**Βασιλική Δεδούση**

 **Όταν Άγγελοι κλαίνε…**

Όταν Άγγελοι κλαίνε

Όταν Άγγελοι κλαίνε το χάραμα,

είναι που ξυπνούν παιδιά για τη δουλειά,

(σκλάβοι-παιδιά, εκατομμύρια τέσσερα)

κι εμείς αδιαφορούμε...

Όταν Άγγελοι κλαίνε την αυγή,

είναι που παιδιά δε θα παίξουν και σήμερα, δε θα πάνε σχολειό,

δε θα γελάσουν αμέριμνα

κι εμείς αδιαφορούμε...

Πέτρες θα σπάσουν,

χαλιά θα υφάνουν,

καφέ θα μαζέψουν,

μπάλες και ό,τι άλλο θα κατασκευάσουν,

παιδάκια-σκλάβοι του 21ου αιώνα,

κι εμείς αδιαφορούμε...

όνειδος και απέραντη αισχύνη μας.

…………………………………………..

1.Ποιος ο ρόλος της επανάληψης του στίχου: «κι εμείς αδιαφορούμε...» στη δομή και το

περιεχόμενο του ποιήματος;

2.Να καταγράψετε μία μεταφορά και μία εικόνα μέσα στο ποίημα και να σχολιάσετε τη λειτουργία

τους.

3.Ποιες σκέψεις και συναισθήματα σας δημιουργεί η ανάγνωση του ποιήματος; Να τα εκφράσετε

σε ένα κείμενο 100 – 150 λέξεων.